CELEX: 32018D1213(03)
Language: sl
Date: 2018-12-06 00:00:00
Title: Izvedbeni sklep Komisije z dne 6. decembra 2018 o objavi vloge za spremembo specifikacije proizvoda za ime v vinskem sektorju iz člena 105 Uredbe (EU) št. 1308/2013 Evropskega parlamenta in Sveta v Uradnem listu Evropske unije (Graves supérieures (ZOP))

13.12.2018   
               
               
                  SL
               
               
                  Uradni list Evropske unije
               
               
                  C 449/22
               
            
         IZVEDBENI SKLEP KOMISIJE
         z dne 6. decembra 2018
         o objavi vloge za spremembo specifikacije proizvoda za ime v vinskem sektorju iz člena 105 Uredbe (EU) št. 1308/2013 Evropskega parlamenta in Sveta v Uradnem listu Evropske unije
         
         (Graves supérieures (ZOP))
         (2018/C 449/06)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 97(3) Uredbe,
         ob upoštevanju naslednjega:
         
                     (1)
                  
                  
                     Francija je v skladu s členom 105 Uredbe (EU) št. 1308/2013 vložila vlogo za spremembo specifikacije proizvoda za ime „Graves supérieures“.
                  
               
                     (2)
                  
                  
                     Komisija je vlogo preučila in ugotovila, da so pogoji iz členov 93 do 96, člena 97(1) ter členov 100, 101 in 102 Uredbe (EU) št. 1308/2013 izpolnjeni.
                  
               
                     (3)
                  
                  
                     Da se omogoči predložitev ugovora v skladu s členom 98 Uredbe (EU) št. 1308/2013, bi bilo vlogo za spremembo specifikacije proizvoda za ime „Graves supérieures“ treba objaviti v Uradnem listu Evropske unije –
                  
               SKLENILA:
         
            Edini člen
            Vloga za spremembo specifikacije proizvoda za ime „Graves supérieures“ (ZOP) v skladu s členom 105 Uredbe (EU) št. 1308/2013 je v Prilogi k temu sklepu.
            V skladu s členom 98 Uredbe (EU) št. 1308/2013 je objava tega sklepa podlaga za uveljavljanje pravice do ugovora zoper spremembo specifikacije proizvoda iz prvega odstavka tega člena v dveh mesecih od dneva njegove objave v Uradnem listu Evropske unije.
         
         
            V Bruslju, 6. decembra 2018
            
               
                  Za Komisijo
               
               Phil HOGAN
               
                  Član Komisije
               
            
         
         
            (1)  UL L 347, 20.12.2013, str. 671.
      
      
         
            PRILOGA
            
               „GRAVES SUPÉRIEURES“
            
            
               PDO-FR-A1014-AM02
            
            
               Datum vloge: 7. marec 2016
            
            VLOGA ZA SPREMEMBO SPECIFIKACIJE PROIZVODA
            1.   Predpisi, ki se uporabijo za spremembo
            
            Člen 105 Uredbe (EU) št. 1308/2013 – Sprememba, ki ni manjša
            2.   Opis spremembe in razlogi zanjo
            
            2.1   
                  Geografsko območje
               
            
            Prvi oddelek točke IV poglavja 1 specifikacije proizvoda se spremeni:
            
                        —
                     
                     
                        za besedo „Virelade“ se vstavi naslednje besedilo: „in na delu ozemlja občine Coimières, ki ustreza delu A (Herrères) prvega načrta (pregledanega leta 1934) zemljiškega katastra, certificiranega kot skladnega z digitaliziranimi katastrskimi načrti (Plan Minute de Conservation) z dne 5. novembra 2010“. Cilj te spremembe je v geografsko območje vključiti del ozemlja občine Coimères, na katerem se uporabljajo iste vinogradniške, gojitvene in zasaditvene prakse, saj je to območje s krajinskega, topografskega, hidrološkega, geološkega in pedološkega vidika zelo podobno območju sosednjih vinogradov z označbo Graves supérieures. Ta del občine Coimères je geografsko neposredno povezan z geografskim območjem ZOP „Graves supérieures“.
                        Prvotna zahteva za vključitev občine Coimères sega v leto 1938 takoj po nacionalnem priznanju označbe, ko je na ta izpust opozoril eden od takratnih vinogradnikov. Sledilo je več pozitivnih odločitev pristojnih nacionalnih organov za vključitev te občine na geografsko območje označbe, ki pa niso bile nikoli zabeležene v uradna besedila. Z vključitvijo te občine se po dolgem času torej zgolj popravlja nenameren izpust;
                     
                  
                        —
                     
                     
                        imeni „Martignas-sur-Jalle“ in „Saint-Jean-d’Illac“ se črtata. Namen te spremembe je iz geografskega območja izključiti občini Martignas-sur-Jalle in Saint-Jean-d’Illac, ki nista več vinorodni ter nimata vinogradov ali parcel, ki bi mejile na zaščiteno označbo porekla.
                        Spremeni se torej točka 6 enotnega dokumenta.
                     
                  2.2   
                  Razmejeno območje parcel
               
            
            V drugem oddelku točke IV poglavja I specifikacije proizvoda se za besedilom „z dne 10. februarja 2011“ vstavi naslednje besedilo: „in njegovega stalnega odbora 4. septembra 2013 po pooblastilu nacionalnega odbora“. Namen te spremembe je dodati datum, ko je pristojni nacionalni organ odobril spremembo razmejenega območja parcel znotraj geografskega območja proizvodnje. Razmejitev parcel znotraj geografskega območja proizvodnje zajema opredelitev parcel, primernih za proizvodnjo zadevne kontrolirane označbe porekla.
            Ta sprememba ne vpliva na enotni dokument.
            2.3   
                  Volumenski delež skupnega alkohola
               
            
            Odstavek (e) prvega oddelka točke IX poglavja I specifikacije proizvoda se spremeni:
            
               „Pri vinih s kontrolirano označbo porekla „Graves supérieures“ po obogatitvi z dosladkanjem ali s prečiščenim zgoščenim moštom volumenski delež skupnega alkohola ne sme presegati 15 %. Obogatitev z delnim zgoščevanjem mošta, namenjenega za proizvodnjo vina, se odobri, če se tako obogatena količina omeji na največ 10 %. To omogoča povečanje volumenskega deleža skupnega alkohola na 19 vol. %.“
            
            Te določbe so v skladu s točko 1 dela II Priloge VII k Uredbi (EU) št. 1308/2013, ki določa, da „zgornja meja skupnega deleža alkohola za vina z zaščiteno označbo porekla, ki so pridelana brez obogatitve ali obogatena le s postopki delnega zgoščevanja, naštetimi v točki 1 oddelka B dela I Priloge VIII, lahko presega 15 vol. %, kolikor to dopušča specifikacija proizvoda v tehnični dokumentaciji zadevne zaščitene označbe porekla“.
            Možnost povečanja volumenskega deleža skupnega alkohola na 19 vol. % za obogatena vina je bila z Uredbo (EU) 2017/2393 uvedena v Uredbi (EU) št. 1308/2013. Namen te spremembe je uskladiti specifikacijo proizvoda, saj lahko vina iz prezrelega grozdja „Graves supérieures“ dosežejo velik delež alkohola, zakonodaja pa določa, da je treba to možnost vključiti v specifikacijo proizvoda.
            Ta sprememba ne vpliva na enotni dokument.
            2.4   
                  Povezava z geografskim območjem
               
            
            V tretjem odstavku točke X(1)(a) poglavja I iste specifikacije se številka „43“ nadomesti s številko „42“. Ta sprememba se nanaša na popravek števila občin na geografskem območju, in sicer sta se črtali navedeni občini (Martignas-sur-Jalle in Saint-Jean-d’Illac), dodal pa se je del ozemlja občine Coimères.
            Spremeni se torej točka „Povezava z geografskim območjem“ enotnega dokumenta.
            ENOTNI DOKUMENT
            1.   Ime
            
            Graves supérieures
            2.   Vrsta geografske označbe
            
            ZOP – zaščitena označba porekla
            3.   Kategorije proizvodov vinske trte
            
            
                     
                        1.
                     
                     
                        Vino
                     
                  4.   Opis vina
            
            Mirna bela vina z nepovretim sladkorjem, pridobljena iz grozdja, ki se trga prezrelo in ročno z zamikom po sortah, strukturno oprta na sorti sémillon B, ki daje polna, bogata vina zlate barve z aromo kandiranega sadja. Morebitno zvrščanje s sortama sauvignon B in muscadelle B prinaša svežino.
            Najmanjši volumenski delež naravnega alkohola je 13,5 %.
            Vsebnost fermentirnega sladkorja (G + F) je višja ali enaka 34 g/l.
            Druga analitska merila so v skladu z evropskimi predpisi.
            Splošne analitične lastnosti
            
                        Največji delež skupnega alkohola (v vol. %)
                     
                     
                         
                     
                  
                        Najmanjši delež dejanskega alkohola (v vol. %)
                     
                     
                        12
                     
                  
                        Najnižja skupna vsebnost kisline
                     
                     
                        v miliekvivalentih na liter
                     
                  
                        Najvišja vsebnost hlapnih kislin (v miliekvivalentih na liter)
                     
                     
                        25
                     
                  
                        Najvišja vsebnost skupnega žveplovega dioksida (v miligramih na liter)
                     
                     
                         
                     
                  5.   Enološki postopki
            
            (a)   
                  Osnovni enološki postopki
               
            
            
               Gostota in razdalja
            
            Postopek gojenja
            Najmanjša gostota zasaditve vinske trte je 5 000 trsov na hektar.
            Razdalja med vrstami ne sme biti večja od dveh metrov, razmik med trsi v isti vrsti pa mora biti manjši od 0,80 metra.
            
               Predpisi o rezi vinske trte
            
            Postopek gojenja
            Rez vinske trte se izvede najpozneje na stopnji razvitih listov (fenofaza 9 po Lorenz).
            Trsi se obrezujejo z naslednjima vrstama rezi z največ dvanajstimi očmi na trs:
            
                        —
                     
                     
                        kratko (rezniki) ali dolgo (šparoni);
                     
                  
                        —
                     
                     
                        kratko (dva kordona) ali pahljačasto (štirje kraki).
                     
                  
               Trgatev
            
            Omejitve pri obdelavi
            Vina nastanejo iz grozdja, ki se trga prezrelo (prisotnost plemenite plesni in/ali sušenje na trti) in ročno z zamikom po sortah.
            
               Obogatitev
            
            Posebni enološki postopek
            Obogatitev je dovoljena v skladu s pravili iz specifikacije proizvoda.
            (b)   
                  Največji donosi
               
            
            48 hektolitrov na hektar
            6.   Razmejeno območje
            
            Trgatev ter proizvodnja, obdelava in donegovanje vina potekajo na ozemlju naslednjih občin departmaja Gironde: Arbanats, Ayguemortes-les-Graves, Beautiran, Bègles, La Brède, Budos, Cabanac-Villagrains, Cadaujac, Canéjan, Castres-Gironde, Cérons, Cestas, Eysines, Gradignan, Guillos, Le Haillan, Illats, Isle-Saint-Georges, Landiras, Langon, Léogeats, Léognan, Martillac, Mazères, Mérignac, Pessac, Podensac, Portets, Pujols-sur-Ciron, Roaillan, Saint-Médard-d’Eyrans, Saint-Michel-de-Rieufret, Saint-Morillon, Saint-Pardon-de-Conques, Saint-Pierre-de-Mons, Saint-Selve, Saucats, Talence, Toulenne, Villenave-d’Ornon, Virelade in na delu ozemlja občine Coimières, ki ustreza delu A (Herrères) prvega načrta (pregledanega leta 1934) zemljiškega katastra, certificiranega kot skladnega z digitaliziranimi katastrskimi načrti (Plan Minute de Conservation) z dne 5. novembra 2010.
            7.   Glavne sorte vinske trte
            
            
                         
                     
                     
                        Muscadelle B
                     
                  
                         
                     
                     
                        Sauvignon B
                     
                  
                         
                     
                     
                        Sauvignon gris G
                     
                  
                         
                     
                     
                        Semillon B
                     
                  8.   Opis povezave
            
            Geografsko območje zaščitene označbe porekla „Graves supérieures“ zajema pas, širok približno deset kilometrov, na levem bregu Garone od severa Bordeauxa do jugovzhoda Langona.
            Kot v francoščini pove ime označbe, tla ozemlja „Graves supérieures“ sestavljajo prodniki, kamenčki, večji in manjši gramoz, pesek, pomešan z ilovico in glino, ki mestoma ležijo na apnenčasti podlagi, večinoma pa na čistem pesku, aliosu (peščenjaku, bogatem z železom) ali glini. To ozemlje obsega 42 občin departmaja Gironde.
            Geološka zgodovina tal na tem območju je dolga in zapletena ter tesno povezana z nastankom Garone, spremembami njene struge in zaporednimi poledenitvami v kvartarju. Skozi ta obdobja so pirenejski ledeniki erodirali svoje doline in pripravili kamenite zaloge, ki so jih reke pozneje naplavile do bordojske regije. Te zaporedne naplavine so vidne samo še v obliki gramoznih nanosov vseh velikosti in vrst.
            Tla, ki so se izoblikovala od takrat, so bogata z gramozom in prodniki ter zato zelo prepustna. To niso edina tla, značilna za vino „Graves supérieures“, vendar so temelj in podoba njegove odličnosti. Nagib tal z odtekanjem vode omogoča odlično sušenje površja. K tej drenaži pripomore tudi hidrografsko omrežje številnih manjših pritokov Garone. Tla torej omogočajo natančno oskrbovanje vinske trte z vodo.
            Za to vinogradniško območje je značilno posebno, ugodno podnebje, saj je na zahodu pred slabim vremenom zaščiteno z borovim gozdom, ki ima pomembno vlogo pri termoregulaciji, zaradi bližine Garone je z naravnim prezračevanjem zaščiteno pred preveliko vročino in vlažnostjo, zmerni oceanski vpliv pa preprečuje spomladansko pozebo. Vinogradniška pokrajina na tem območju je torej umeščena med reko in borovce s položnimi pobočji ter svetlimi in gladkimi kamenčki, ki odsevajo svetlobo na grozdje.
            Vinogradniški postopki, ki so še vedno v uporabi, izvirajo ravno s tega območja z najboljšimi rdečimi in belimi vini v bordojski regiji. Sorte vinske trte, ki se gojijo v oceanskem podnebju, je bilo od 17. in 18. stoletja treba opirati s koli, nato pa so se razširili špalirji in natančno obrezovanje v vzgojne oblike, ki so zagotovile ustrezne količine grozdja za trgatev ter zadostne površine za fotosintezo listja in optimalno zrelost grozdja.
            V skladu s praksami razmejeno območje za trgatev zajema parcele, za katere je značilno naravno izsuševanje zaradi kakovosti drenaže ali lege na gričih ali pobočjih. V to območje niso vključene geografske ali topografske lege, na katerih se zaradi oddaljenosti od Garone (slabša termoregulacija) ali obdanosti z gozdom (ki blokira pretok hladnih zračnih mas) pojavlja spomladanska pozeba.
            Natančna razmejitev parcel omogoči optimalni razvoj lokalnih sort vinske trte, ki so bile v preteklosti izbrane zaradi obstojnosti in primernosti za staranje, saj se iz njih proizvedena vina prevažajo na dolgih razdaljah.
            Vina s kontrolirano označbo porekla „Graves supérieures“ so izključno bela vina z nepovretim sladkorjem, strukturno oprta na sorti sémillon B, grozdje, ki se trga prezrelo in ročno z zamikom po sortah, pa daje polna, bogata vina zlate barve z aromo kandiranega sadja. Podnebne razmere geografskega območja označbe so zlasti ugodne za tovrstno trgatev. Sorti sauvignon B in muscadelle B, ki se trgata na isti način, vinom pri zvrščanju prinašata svežino. Ta svežina je tudi odraz peščenih tal ali glinaste matične podlage, na kateri so zasajene parcele označbe, ki dajejo tem vinom z nepovretim sladkorjem dobro uravnoteženost, finost ter cvetne in sadne note. Vina se lahko nekaj let starajo ali pa se uživajo mlada.
            Minimalna gostota zasaditve je večja, da se zagotovi zadostna in optimalna količina grozdja ob trgatvi brez preobremenitve trsov ter s tem zrelost grozdnih jagod.
            Zaradi bližine bordojskega pristanišča, v katerem se je skozi čas razvila živahna mednarodna trgovina s temi vini, in edinstvenih geoloških razmer tal je kontrolirana označba porekla „Graves supérieures“ postala prepoznavna po vsem svetu.
            9.   Bistveni dodatni pogoji
            
            
               
                  Območje v neposredni bližini
               
            
            
               Pravni okvir:
            
            nacionalna zakonodaja.
            
               Vrsta dodatnega pogoja:
            
            izjema v zvezi s proizvodnjo na opredeljenem območju.
            
               Opis pogoja:
            
            Območje v neposredni bližini, opredeljeno z izjemo za proizvodnjo vina, obdelavo in donegovanje, zajema ozemlje naslednjih občin departmaja Gironde: Barsac, Beguey, Bieujac, Bommes, Cadillac, Castets en Dorthe, Fargues, Langoiran, Loupiac, Le Pian sur Garonne, Preignac, Rions, Saint-Loubert, Saint-Maixant, Saint-Pierre-d’Aurillac, Sainte-Croix-du-Mont in Sauternes.
            
               
                  Večja geografska enota
               
            
            
               Pravni okvir:
            
            nacionalna zakonodaja.
            
               Vrsta dodatnega pogoja:
            
            dodatne določbe v zvezi z označevanjem.
            
               Opis pogoja:
            
            Pri označevanju vin s kontrolirano označbo porekla se lahko navede večja geografska enota „Vin de Graves“.
            Velikost črk za navedbo večje geografske enoto niti po višini niti po širini ne presega dveh tretjin velikosti črk, ki sestavljajo ime kontrolirane označbe porekla.
            10.   Povezava na specifikacijo proizvoda
            
            https://info.agriculture.gouv.fr/gedei/site/bo-agri/document_administratif-d7275bf9-c6c4-43be-8478-caaef27859df